Гоце Делчев (община)
Община Гоце Делчев се намира в Югозападна България и е една от съставните общини на област Благоевград.

География

Географско положение, граници, големина 
Общината се намира в югоизточната част на област Благоевград и с площта си от 330,21 km2 заема 12-о място сред 14-те общини на областта, което съставлява 5,12% от територията на областта. Границите ѝ са следните:
 на север – община Банско;
 на изток – община Гърмен;
 на юг – община Хаджидимово;
 на запад – община Сандански.

Релеф, води 
Релефът на общината е предимно планински. Почти 80% се заема от източните склонове на Пирин: югоизточните склонове на Северен Пирин (връх Ченгелчал – 2709 m); източните склонове на Среден Пирин (връх Орелек – 2099 m); североизточните склонове на Южен Пирин (връх Свещник – 1975 m). Източната и югоизточната част на общината се заема от Гоцеделчевската котловина, като тук в поречието на река Места е най-ниската ѝ точка – 481 m н.в. В тай-североизточната част на общината (част от землищата на селата Буково и Господинци) се простират част от югозападните склонове на Западнородопския рид Дъбраш (връх Острец 1356 m).

В източната част, от север на юг, преминава около 26 km от течението на река Места със своите притоци: Каменица (л), Костена река (л), Колевица (д), Бялата река (д), Осиковска река (д), Брезнишка река (Туфча, л), Сушица (д) и Тупувишка река (д). Около 12 km от реката попадат в долната (южна) част на пролома Момина клисура, а останалите 14 km реката протича през Гоцеделчевската котловина.

Население

Етнически състав (2011) 
Численост и дял на етническите групи според преброяването на населението през 2011 г.:

Населени места 
Общината има 12 населени места (1 град и 11 села) с общо население 29 383 жители към 7 септември 2021 г.

Вероизповедания 
Численост и дял на населението по вероизповедание според преброяването на населението през 2011 г.:

Административно-териториални промени 
 МЗ № 2820/Обн. 14.08.1934 г. – преименува с. Боржоза на с. Драгостин;
 преименува с. Циропол на с. Господинци;
 преименува с. Юч дурак на с. Делчево;
 преименува с. Даг чифлик на с. Добротино;
 МЗ № 1689/Обн. 27.09.1937 г. – преименува с. Чам чифлик на с. Борово;
 МЗ № 168/Обн. 22 януари 1943 г. – преименува с. Борово на с. Горно Борово;
 края на 1944 г. – възстановено старото име на с. Горно Борово на с. Борово без административен акт;
 Указ № 360/Обн. 02.08.1950 г. – преименува гр. Неврокоп на гр. Гоце Делчев;
 Реш. МС № 136/Обн. 11.03.2008 г. – заличава селата Драгостин и Средна;
 Указ № 104/Обн. 12.06.2015 г. – създава ново населено място с. Попови ливади;
 Указ № 379/Обн. 13.12.2016 г. – преименува с. Мусомища на с. Мосомище.

Транспорт 
През общината преминават частично 4 пътя от Републиканската пътна мрежа на България с обща дължина 43,6 km:
 участък от 22,4 km на Републикански път II-19 (от km 69,2 до km 91,6);
 началния участък от Републикански път III-197 – 2,1 km;
 началния участък на Републикански път III-198 – 17,6 km;
 началния участък на Републикански път III-1905 – 1,5 km.

Топографска карта

Бележки

Източници

Литература 
 Ангел Даскалов – „Из миналото на Неврокопско и близките му покрайнини“, публикувано в сп. „Македонски Преглед“, книга 1 – 4, год. VII, София, 1931 година